พบศพหัวขาด ท่อนล่างสวม กกน.ตัวเดียว ลอยเกยหาดขนอม ที่เมืองคอน
พบศพชายนิรนาม ลอยเน่าเปื่อยเกยหาดขนอม คาดเป็นลูกเรือประมง ตกทะเลตายมาแล้ว 2 สัปดาห์ ถูกสัตว์น้ำแทะร่างจน หัว-แขน-ขาขาด หลุดลุ่ยเมื่อเวลา 18.00 น.วันที่ 19 เม.ย.63 พ.ต.ต.(หญิง) สุกฤตา ใจห้าว สว.(สอบสวน) สภ.ขนอม รับแจ้งเหตุพบศพผู้เสียชีวิต ลอยมาเกยชายหาดทะเลหน้าด่าน หมู่ 6 ต.ขนอม อ.ขนอม จ.นครศรีธรรมราช จึงเดินทางไปตรวจสอบ พร้อมด้วยกำลังตำรวจชุดสืบสวน แพทย์เวร รพ.ขนอม และเจ้าหน้าที่มูลนิธิใต้เต๊กตึ๊งขนอมที่เกิดเหตุอยู่บริเวณริมชายหาด พบศพผู้เสียชีวิตเป็นชาย (ไม่ทราบชื่อ ที่อยู่ สัญชาติ) อายุประมาณ 25-30 ปี สูงประมาณ 170 ซม. ผิวขาว สภาพศพเน่าเปื่อย นอนคว่ำหน้า หัวและข้อมือทั้งสองข้างขาด เท้าทั้งสองข้างเปื่อยจนขาดเหลือแต่กระดูกโผล่ออกมา สวมเสื้อยืดแขนยาวสีดำนุ่งกางเกงชั้นในสีดำตัวเดียว แพทย์คาดเสียชีวิตมาแล้วประมาณ 2 อาทิตย์ ตรวจสอบไม่พบบาดแผลแต่อย่างใดจากการสอบสวนเบื้องต้นไม่มีใครรู้จักว่าผู้ตายเป็นใครมาจาก แต่สันนิษฐานว่าผู้ตายน่าจะเป็นลูกเรือประมงต่างด้าวลำใดลำหนึ่ง ที่ออกไปหาปลากลางทะเลอ่าวไทย แล้วเกิดตกทะเลเสียชีวิตลอยกลางทะเลนานประมาณ 2 อาทิตย์ จนศพถูกสัตว์น้ำกัดแทะ จนศีรษะ ข้อมือ และขาขาด ลอยมาเกยชายหาดดังกล่าว ภายหลังเจ้าหน้าที่ชันสูตรพลิกศพเสร็จแล้วได้มอบศพให้กับเจ้าหน้าที่มูลนิธินำไปเก็บไว้เพื่อรอญาติต่อไป
พบศพชายนิรนาม ลอยเน่าเปื่อยเกยหาดขนอม คาดเป็นลูกเรือประมง ตกทะเลตายมาแล้ว 2 สัปดาห์ ถูกสัตว์น้ำแทะร่างจน หัว-แขน-ขาขาด หลุดลุ่ย 
พบศพ,ศพลอยน้ำ,ศพนิรนาม,ศพหัวขาด,ศพลอยเกยหาด,ศพจมน้ำ,ข่าวทั่วไป